แพลตฟอร์ม ไทยชนะ พบคนระยอง 394 คน เดินห้างพร้อมทหารอียิปต์ติดโควิด 
แพลตฟอร์มไทยชนะ พบ คนระยอง 394 คน เดินห้างพร้อมทหารอียิปต์ แนะรอรับ SMS แล้วกักตัว 14 วัน หรือติดต่อกรมควบคุมโรคเมื่อวันที่ 14 ก.ค. 63 นายแพทย์พลวรรธน์ วิทูรกลชิต ผู้ตรวจราชการกระทรวงดิจิทัลเพื่อเศรษฐกิจและสังคม (ดีอีเอส) ในฐานะหัวหน้าศูนย์ปฏิบัติการด้านข้อมูลมาตรการการแก้ไขปัญหา ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 หรือ โควิด-19 เปิดเผยว่า ขณะนี้ศบค.เตรียมส่งข้อความ (SMS) ถึงบุคคล ที่ไปเดินห้างสรรพสินค้า พร้อมกับทหารอิยิปต์ ในช่วงเวลา 11.00.-15.00 น. จำนวน 394 คนโดยจะมีข้อความดังนี้ 1. ให้กักตัวอยู่บ้าน 14 วัน พร้อมสมาชิกในบ้าน 2. ให้ทำบันทึกเดินทางช่วงวันที่ 10-14 ก.ค. 63 และ 3. ให้ติดต่อกลับ สสจ.ระยอง ดังนั้นบุคคลที่ได้รับ SMS ดังกล่าว ให้ปฏิบัติตามคำแนะนำโดยเคร่งครัดด้วยทหารอียิปต์ ไม่ได้ลงทะเบียนการใช้แอปพลิเคชันไทยชนะ แต่เมื่อรู้ว่าไปเดินห้างสรรพสินค้าใด ก็ไปตรวจกล้องวงจรปิด และพบว่าเป็นช่วงเวลา 11.00-15.00 น. จากนั้นก็มาตรวจสอบข้อมูลการลงทะเบียนทั้งในแอปฯ ไทยชนะ และแพลตฟอร์มไทยชนะ รวมถึงการลงทะเบียนแบบกระดาษ เพื่อจะได้แจ้งให้ประชาชนที่ไปเดินห้างสรรพสินค้า ในเวลาดังกล่าว ให้รับทราบด้วยจากกรณีดังกล่าว การลงทะเบียนใช้แอปฯ ไทยชนะ จะช่วยให้มีการแจ้งประชาชนได้อย่างรวดเร็ว และขอย้ำเช่นเดิมว่า ประชาชนต้องสวมหน้ากากอนามัย มีระยะห่าง ล้างมือ เพื่อป้องกันไวรัสโควิด-19
แพลตฟอร์ม ไทยชนะ พบคนระยอง 394 คน เดินห้างพร้อมทหารอียิปต์ แนะรอรับ SMS แล้วกักตัว 14 วัน หรือติดต่อกรมควบคุมโรค
ทหารอียิปต์,ทหารอียิปต์ระยอง,ทหารอียิปต์ติดเชื้อโควิด,โควิดระยอง,โควิด-19,แอปไทยชนะ,ไฮไลต์ไวรัสโคโรน่า,ข่าวทั่วไป